# ברייטון אנד הוב אלביון

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

מועדון הכדורגל ברייטון אנד הוב אלביון (Brighton & Hove Albion FC) הנו קבוצת כדורגל אנגלית המייצגת את העיר ברייטון. נכון לעונת 2005/06, הקבוצה משחקת בליגת המשנה האנגלית. הקבוצה ידועה גם בכינוי השחפים כתוצאה ממיקומה של ברייטון בסמוך לים. מדי הקבוצה כוללים חולצה תכולה-לבנה מפוספסת, מכנס לבן וגרביים לבנים.

הקבוצה, שנוסדה בשנת 1900, העפילה לפוטבול ליג בשנת 1920 יחד עם מועדוני הליגה הדרומית. לליגה האנגלית הבכירה העפילה לראשונה בשנת 1979. ארבע שנים אחר כך, ב-1983, ירדה ברייטון לליגת המשנה, לא לפני שהגיעה לגמר גביע ה-FA באותה עונה. היא פגשה בגמר את מנצ'סטר יונייטד ,המשחק לא הוכרע בתום 90 דקות והגיע להארכה. בדקה ה 120 של הארכה שהתוצאה הייתה 3-3 החמיץ אחד משחקני הקבוצה שער ניצחון מהזדמנות קורצת והקבוצות נפגשו לגמר חוזר בו נוצחה ברייטון 4-0.

בעונת 1980/81 שיחקו בקבוצה שני שחקני נבחרת ישראל, יעקב כהן ומשה גריאני, אך איש מהם לא זכה להצלחה והם חזרו לישראל אחרי שנה אחת בלבד בברייטון.

בעונת 1987/88 ירדה הקבוצה לליגה האנגלית השלישית, אולם בעונה שלאחריה שבה ועלתה לליגה המשנה. בעונת 1990/91 כמעט ושחזרה את הישגה והעפילה לליגה הבכירה, אולם כשלה במשחקי ההצלבה כאשר הפסידה בגמר הפליאוף לנוטס קאונטי. שנה מאוחר יותר שבה והידרדרה לליגה השלישית.

שנים ארוכות שיחקה הקבוצה באצטדיון גולדסטון גראונד, עד שנאלצה למוכרו בעונת 1996/97 בשל אילוצים כלכליים כבדים. עונה אחת קודם לכן הביא המשבר הכלכלי לירידה לליגה האנגלית הרביעית, ועתה עמדה בפני ירידה משפילה לליגת החובבים. רק תיקו מול הירפורד יונייטד הציל אותה מפרידה מהפוטבול ליג.

בין השנים 1997-1999 חלקה ברייטון אצטדיון יחד עם ג'ילינגהאם, אך מאז שבה לברייטון ועתה הקבוצה מקיימת את משחקיה הביתיים באצטדיון וית'דין, אצטדיון אתלטיקה במקור שאיננו הולם משחקי כדורגל. הקבוצה מתכננת לבנות אצטדיון חדש סמוך לעיר בקרוב.

הקבוצה הוסיפה לשחק בליגה הרביעית עד שזכתה בה בסופו של דבר בעונת 2001/02 תחת הדרכתו של המאמן פיטר טיילור. בעונה שלאחר מכן סיימה במקום הראשון בליגה האנגלית השלישית וכך זינקה לליגת המשנה האנגלית בתוך שנתיים בלבד. ברייטון היא אחד משבעה מועדונים בתולדות הכדורגל האנגלי שהצליחו לסיים במקום הראשון בשתי ליגות שנתיים ברציפות. יחד עם זאת, הקבוצה לא הצליחה לשחזר את ההצלחה ובסוף שנת 2003 ירדה מליגת המשנה חזרה לליגה השלישית. בסוף עונת 2003/04 הצליחה להעפיל בשנית לליגת המשנה בהדרכתו של המאמן הנוכחי, מארק מקגי. הקבוצה שיחקה בליגת המשנה בעונת 2004/05 וסיימה נקודה אחת בטבלה אחד מעל לקו האדום, במקום ה-20: המיקום הגבוה ביותר של הקבוצה ב-14 השנים האחרונות.

## [עריכה] סגל שחקנים נוכחי

נכון ליולי 2005

1. מישל קויפרס
2. פול ריד
3. קרי מאיו
4. אדם הינסלווד
5. ג'ייסון דוד
6. אלכסיס ניקולאס
7. ליאון נייט
8. גארי הארט
9. צ'ארלי אוטוואי
10. דין האמונד
11. ריצ'רד קרפנטר
12. גאי באטרס
13. מארק מקאמון
14. כריס מקפי
15. מאהטה מולנגו
16. אלברט ג'ארט
17. אדם אל-עבד
18. ג'ייק רובינסון
19. קולין קאזים ריצ'רדס
20. כריס בריץ'
21. גארי אפניק

## [עריכה] קישורים חיצוניים

- האתר הרשמי של ברייטון אנד הוב אלביון

אליפות הפוטבול ליג, עונת 2006/07

איפסוויץ' טאון | ברמינגהאם סיטי | ברנלי | דרבי קאונטי | האל סיטי | וולברהמפטון ונדררס | ווסט ברומיץ' אלביון | לוטון טאון | לידס יונייטד | לסטר סיטי | נוריץ' סיטי | סאות'אנד יונייטד | סאות'המפטון | סוונסי | סטוק סיטי | סנדרלנד | פלימות' ארגייל | פרסטון נורת' אנד | קארדיף סיטי | קובנטרי סיטי | קולצ'סטר יונייטד | קווינס פארק ריינג'רס | קריסטל פאלאס | שפילד ונסדיי |

מקור: http://he.wikipedia.org../../../%D7%91/%D7%A8/%D7%99/%D7%91%D7%A8%D7%99%D7%99%D7%98%D7%95%D7%9F_%D7%90%D7%A0%D7%93_%D7%94%D7%95%D7%91_%D7%90%D7%9C%D7%91%D7%99%D7%95%D7%9F.html

קטגוריה: קבוצות כדורגל אנגליות

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Български
- Deutsch
- Français
- Nederlands
- Norsk (bokmål)
- Simple English
- Svenska
- 中文